text: Team Esbjerg vandt i Holland
  11 november 2012 kl. 07.32
  Team Esbjerg sikrede sig et godt udgangspunkt, da holdet vandt 26-23 på udebane over den hollandske klub HV Quintus i tredje runde af kvindernes Cupwinners Cup.
  Team Esbjerg var bedst i første halvleg, og holdet førte 14-11 ved pausen. I anden halvleg spillede de to mandskaber lige op med hinanden, men jyderne bevarede en føring på tre mål inden returopgøret om en uge i Esbjerg. Team Esbjergs playmaker Lotte Grigel blev topscorer i kampen med ni mål
  